ddrg/super_eurlex huggingface dataset:
Oikaistaan neuvoston ja neuvostossa kokoontuneiden jäsenvaltioiden edustajien päätelmät, annettu 19 päivänä heinäkuuta 2002, potilaiden liikkuvuudesta ja terveydenhuollon kehityssuuntauksista Euroopan unionissa (EYVL C 183, 1.8.2002)



Virallinen lehti nro C 240 , 05/10/2002 s. 0008 - 0008



Oikaistaan neuvoston ja neuvostossa kokoontuneiden jäsenvaltioiden edustajien päätelmät, annettu 19 päivänä heinäkuuta 2002, potilaiden liikkuvuudesta ja terveydenhuollon kehityssuuntauksista Euroopan unionissa (Euroopan yhteisöjen virallinen lehti C 183, 1. elokuuta 2002) (2002/C 240/11) Sivulla 1 olevassa 3 kohdassa: korvataan: "tärkeimmistä asioista, asia hallinnollisten" seuraavasti: "tärkeimmistä asioista, hallinnollisten" Sivulla 1 olevassa 4 kohdassa: a) korvataan: "kehittää sellaisilla kahdenvälisillä" seuraavasti: "kehittää kahdenvälisillä" b) korvataan: "He korostavat," seuraavasti: "Neuvosto ja jäsenvaltioiden edustajat korostavat," c) korvataan: "He pitävät" seuraavasti: "Neuvosto ja jäsenvaltioiden edustajat pitävät" Sivulla 2 olevan 7 kohdan ensimmäisessä luetelmakohdassa: a) korvataan: "Lissabonin prosessin puitteissa aloitetut" seuraavasti: "Lissabonin prosessin puitteissa jo aloitetut" b) korvataan: "olisi tehdä aiheelliset johtopäätökset mahdollisia" seuraavasti: "olisi tehdä oikein ajoitettuja johtopäätöksiä mahdollisia" Sivulla 2 olevassa 8 kohdassa: korvataan: "mainitun pohdintaprosessin tulokset." seuraavasti: "mainitun pohdintaprosessin kehityssuuntaukset."
Neuvoston päätelmät, annettu 13 päivänä toukokuuta 2003, Euroopan puolustuksesta - teollisuus- ja markkinanäkökohtia; tavoitteena EU:n puolustustarvikepolitiikka



Virallinen lehti nro C 149 , 26/06/2003 s. 0009 - 0009



Neuvoston päätelmät, annettu 13 päivänä toukokuuta 2003, Euroopan puolustuksesta - teollisuus- ja markkinanäkökohtia; tavoitteena EU:n puolustustarvikepolitiikka (2003/C 149/04) EUROOPAN UNIONIN NEUVOSTO, joka PITÄÄ komission tiedonantoa "Tavoitteena EU:n puolustustarvikepolitiikka", arvokkaana esityksenä, joka edistää osaltaan edellytysten luomista sellaisten eurooppalaisten liikeyritysten tuotanto- ja markkinatilanteen vahvistamiseksi, jotka liittyvät suoraan tai välillisesti puolustustarvikemarkkinoihin, puolustukseen liittyvän tutkimuksen tehostamista ja kyseisten teollisuuden alojen kansainvälisen kilpailukyvyn parantamista, MUISTUTTAA, että Brysselissä 20. ja 21. maaliskuuta 2003 kokoontunut Eurooppa-neuvosto totesi puolustukseen ja turvallisuuteen liittyvän tutkimuksen ja kehittämisen aseman kehittyneen teknologian edistämisessä ja sen myötä innovoinnin ja kilpailukyvyn tukemisessa, TOTEAA, että on erityisen tärkeää ottaa käyttöön järjestelyjä, joiden avulla kustannustehokkuutta voidaan lisätä, parantaa standardien yhdenmukaistamista, tehostaa suunnittelua ja puolustustarvikkeiden hankintaa sekä teknologiseen innovointiin perustuvaa tutkimusta ja teknologista kehittämistä, PANEE MERKILLE komission aikomuksen kehittää edelleen näihin tavoitteisiin tähtääviä yksilöityjä aloitteita ja ilmoittaa tarkastelevansa tiedonannossa esille otettuja erityiskysymyksiä asianmukaisissa neuvoston elimissä; SUHTAUTUU MYÖNTEISESTI komission esittämiin aihealueisiin, joiden käsittelyä on jatkettava, ja pitää tärkeänä, että tässä analyysissä otetaan huomioon se, miten yrittäjyystutkijat, uudet yritykset tai pk-yritykset voivat edesauttaa Lissabonin-tavoitteiden saavuttamisessa, ON TYYTYVÄINEN komission aikomukseen esittää vuoden 2003 loppuun mennessä toinen tiedonanto, jossa se käsittelee perusteellisemmin turvallisuuteen liittyvää tutkimusta varten suunnittelemiaan valmistelutoimia ottaen huomioon myös pitkän aikavälin näkymät, PYYTÄÄ komissiota raportoimaan edellä mainittujen tavoitteiden saavuttamisessa tapahtuneesta edistyksestä vuoden 2003 loppuun mennessä.
Neuvoston (koulutus, nuoriso, kulttuuri) päätelmät, annettu 6 päivänä helmikuuta 2003 - 21 päivänä maaliskuuta 2003 kokoontuvalle Eurooppa-neuvostolle toimitettava asiakirja



Virallinen lehti nro C 077 , 29/03/2003 s. 0006 - 0006



Neuvoston (koulutus, nuoriso, kulttuuri) päätelmät, annettu 6 päivänä helmikuuta 2003 21 päivänä maaliskuuta 2003 kokoontuvalle Eurooppa-neuvostolle toimitettava asiakirja (2003/C 77/02) Koulutuksen merkitystä tietoyhteiskunnan ja Euroopan talouden kannalta ja sen asemaa Lissabonin strategian toteuttamisessa on korostettu painokkaasti useissa yhteyksissä maaliskuusta 2000 lähtien. Tämä on otettu huomioon myös kevään 2003 Eurooppa-neuvostolle osoitetussa komission yhteenvetoasiakirjassa esitetyissä poliittisissa ja investointia koskevissa painopisteissä. Neuvosto viittaa käynnissä oleviin toimiin, joiden tarkoituksena on panna täytäntöön Euroopan koulutusjärjestelmien tavoitteiden yksityiskohtainen seurantaohjelma, jossa korostetaan työllistyvyyttä sekä muita ulottuvuuksia, kuten sosiaalista yhteenkuuluvuutta, kansalaisuutta ja kielellistä monimuotoisuutta, joka vahvistettiin Barcelonassa (15 ja 16 päivänä maaliskuuta 2002) kokoontuneen Eurooppa-neuvoston päätelmissä. Neuvosto vahvistaa sitoumuksensa valmistella asiaa koskeva väliraportti keväällä 2004 kokoontuvaa Eurooppa-neuvostoa varten. Neuvosto ehdottaa Eurooppa-neuvostolle, että se hyväksyisi nämä toimet ja erityisesti - antaisi selvän tukensa nykyisille toimille, joilla pyritään tekemään koulutuksesta Euroopassa riittävän yhdenmukaista, yhteensopivaa ja houkuttelevaa, erityisesti panemalla täytäntöön tavoitteiden yksityiskohtainen seurantaohjelma, ammattikoulutusta koskeva Kööpenhaminan julistus mukaan lukien, ja edistämällä edelleen Bolognan prosessia korkea-asteen koulutuksessa, - korostaisi, että tarvitaan lisää päättäväisiä toimia avoimuuden, tutkintojen tunnustamisen ja laadunvarmistuksen edistämiseksi Euroopan unionissa ottaen samalla huomioon jäsenvaltioiden velvollisuudet, - painottaisi, että on tärkeää edistää eurooppalaisten koulutusjärjestelmien ja -laitosten tunnetuksi tekemistä maailmanlaajuisina esimerkkeinä, - korostaa yhteisön seuraavan sukupolven koulutusalan ohjelmien merkitystä Lissabonin tavoitteiden saavuttamiseksi, kuten tavoitteita koskevassa yksityiskohtaisessa työohjelmassa esitetään, - korostaa tehokkaiden ja vaikuttavien investointien merkitystä koulujärjestelmien kehittämisen kannalta.
Neuvoston päätelmät, annettu 19 päivänä joulukuuta 2002, Televisio ilman rajoja -direktiivistä



Virallinen lehti nro C 013 , 18/01/2003 s. 0001 - 0001



Neuvoston päätelmät, annettu 19 päivänä joulukuuta 2002, Televisio ilman rajoja -direktiivistä (2003/C 13/01) EUROOPAN UNIONIN NEUVOSTO, joka 1. PALAUTTAA MIELEEN 23 päivänä toukokuuta 2002 pidetyn neuvoston istunnon, jossa korostui laaja yhteisymmärrys siitä, että kyseistä direktiiviä koskevien, tulevaisuudessa mahdollisesti tehtävien ehdotusten laatimista tulee edeltää perusteellinen valmistelutyö; 2. TOTEAA, että on tärkeää käyttää hyväksi muun muassa jäsenvaltioiden tältä alalta, myös sääntelylainsäädännön, yhteissääntelyn ja itsesääntelyn osalta hankkimaa kokemusta; 3. HALUAA korostaa, että on tärkeää säilyttää televisiolähetystoiminnasta vastaavien viestimien toisaalta kulttuurinen ja toisaalta taloudellinen ulottuvuus, ja pitää keskustelua kokemuksista hedelmällisenä; 4. MUISTUTTAA direktiivin periaatteellisista lähtökohdista, joista voidaan mainita seuraavat: - televisiolähetystoimintaan liittyvien palvelujen vapaan liikkuvuuden varmistaminen yhteisössä alkuperämaaperiaatteen mukaisesti, - kulttuurisen ja kielellisen monimuotoisuuden edistäminen ja Euroopan audiovisuaalialan vahvistaminen, - televisiolähetystoiminnalla yhteiskunnan demokraattisessa, sosiaalisessa ja kulttuurielämässä välttämättä olevan aseman vahvistaminen; 5. KOROSTAA, että alan kehitystä suosivien sääntelypuitteiden laatimiseksi ja sen helpottamiseksi, että kansalaisten saatavilla olisi laaja valikoima televisio-ohjelmia eri jäsenvaltioista, on tärkeää, että komissio harkitsee asiaa valmistellessaan muun muassa jäsenvaltioiden kokemusten perusteella myös sitä, onko tarpeen ottaa huomioon muita televisio- ja radioalalle tärkeitä kehityspiirteitä ja erityisesti uusien audiovisuaalisen sisällön lähetysvälineiden, esimerkiksi vuorovaikutteisten viestimien seuraukset; 6. ODOTTAA MIELENKIINNOLLA komission tulevaa kertomusta Televisio ilman rajoja -direktiivin soveltamisesta sekä komission suorittaman direktiiviä koskevien tulevien ehdotusten valmistelun yhteydessä, erityisesti muun muassa kyseiseen direktiiviin liittyviä kysymyksiä käsittelemään perustetussa yhteyskomiteassa käytävää perinpohjaista keskustelua; 7. ILMOITTAA aikovansa tarkastella säännöllisesti näiden keskustelujen etenemistä.
Neuvoston päätelmät, annettu 2 päivänä joulukuuta 2002, liikalihavuudesta



Virallinen lehti nro C 011 , 17/01/2003 s. 0003 - 0003



Neuvoston päätelmät, annettu 2 päivänä joulukuuta 2002, liikalihavuudesta (2003/C 11/02) NEUVOSTO, joka - PAINOTTAA olevansa erittäin huolestunut kansalaisten ja erityisesti lasten yleistyvästä ylipainoisuudesta ja liikalihavuudesta, joilla on vakavia terveydellisiä, sosiaalisia ja taloudellisia vaikutuksia Euroopan yhteisössä, - VIITTAA tiedeellisiin tuloksiin, jotka osoittavat, että liikalihavuus on useiden vakavien sairauksien pääasiallinen aiheuttaja, että 15 prosenttia Euroopan lapsista ja nuorista kärsii liikalihavuudesta ja että luku tulee kasvamaan merkittävästi useissa jäsenvaloissa, ellei tarvittaviin toimenpiteisiin ryhdytä, - VAHVISTAA terveyttä ja ravitsemusta koskevasta toimintaohjelmasta 3 päivänä joulukuuta 1990 annetun neuvoston päätöslauselman(1), terveydestä ja ravitsemuksesta 15 päivänä toukokuuta 1992 neuvostossa kokoontuneiden terveysasioista vastaavien ministerien antamat päätelmät(2) sekä terveydestä ja ravitsemuksesta 14 päivänä joulukuuta 2000 annetun neuvoston päätöslauselman(3), - VIITTAA Kööpenhaminassa 11. ja 12. syyskuuta 2002 pidetyn liikalihavuutta käsitelleen konferenssin esille tuomiin moninaisiin ongelmiin, joita liikalihavuus aiheuttaa, sekä johtavien kansainvälisten asiantuntijoiden kiireelliseen vetoomukseen mahdollisimman nopeasta tominnasta, joka perustuisi olemassa olevaan dokumentaatioon ja uusien tietojen keruuseen, - KOROSTAA, että liiikalihavuudesta johtuvien ongelmien ehkäisemisessä ja ratkaisemisessa on tarpeen noudattaa monialaista lähjestymistapaa, joka käsittää muun muassa terveys-, sosiaali-, ravinto-, koulutus-, kulttuuri- ja liikennealan. KEHOTTAA JÄSENVALTIOITA ottamaan huomioon liikalihavuusongelmat omissa kansanterveyspolitiikoissaan. PYYTÄÄ KOMISSIOTA: 1. jatkamaan entistä ponnekkaammin liikalihavuuden ehkäisyä ja torjuntaa sekä erityisesti seuraamaan 14 päivänä joulukuuta 2000 annetun neuvoston päätöslauselman kehotuksia; 2. tukemaan jäsenvaltioita niiden pyrkimyksissä ehkäistä ja torjua liikalihavuutta erityisesti kehittämällä innovatiivisia toimenpiteitä ja lähestymistapoja ravitsemuksen ja liikunnan alalla; tässä on kuitenkin otettava huomioon mahdollinen syömishäiriöiden vaara; 3. lisäämään edelleen liikalihavuutta koskevaa tutkimusta; 4. varmistamaan, että liikalihavuuden ehkäisy otetaan huomioon kaikissa asiaankuuluvissa yhteisöjen polittikoissa ja erityisesti yhteisön kansanterveysalan toimintaohjelman (2002-2008) yhteydessä. (1) EYVL C 329, 31.12.1990, s. 1. (2) EYVL C 148, 12.6.1992, s. 2. (3) EYVL C 20, 23.1.2001, s. 1.
Neuvoston päätelmät, annettu 22. joulukuuta 2003, Ranskan meriverojärjestelmästä



Virallinen lehti nro C 321 , 31/12/2003 s. 0020 - 0020



Neuvoston päätelmät, annettu 22. joulukuuta 2003, Ranskan meriverojärjestelmästä (2003/C 321/04) EUROOPAN UNIONIN NEUVOSTO, joka PALAUTTAA MIELEEN - perustamissopimuksessa tarkoitetut yhteisön syrjäisimpien alueiden erityiset haitat, - syrjäisimpien alueiden taloudellisen ja sosiaalisen kehityksen tukemisen tärkeyden, - Sevillan Eurooppa-neuvoston neuvostolle ja komissiolle esittämän pyynnön saattaa päätökseen tietyt ensisijaiset, erityisesti merentakaisten departementtien meriverojärjestelmäkysymystä koskevat hankkeet, PITÄÄ HYÖDYLLISENÄ sitä, että meriverojärjestelmän jatkuminen 1. tammikuuta 2004-30. kesäkuuta 2004 välisenä aikana varmistetaan järjestelmää koskevaa päätöstä silmällä pitäen; AIKOO TARKASTELLA viipymättä kyseisen järjestelmän tulevaisuutta koskevaa komission ehdotusta ottaen huomioon erityisesti välttämättömyys- ja suhteellisuusperiaatteet.
Euroopan unionin virallisen lehden C-sarjassa 30. huhtikuuta 2004



Virallinen lehti nro C 104 , 30/04/2004 s. 0020 - 0020



Euroopan unionin virallisen lehden C-sarjassa 30. huhtikuuta 2004 (2004/C 104/02) ILMOITUS Belgian kuningaskunnan, Tanskan kuningaskunnan, Saksan liittotasavallan, Helleenien tasavallan, Espanjan kuningaskunnan, Ranskan tasavallan, Irlannin, Italian tasavallan, Luxemburgin suurherttuakunnan, Alankomaiden kuningaskunnan, Itävallan tasavallan, Portugalin tasavallan, Suomen tasavallan, Ruotsin kuningaskunnan, Ison-Britannian ja Pohjois-Irlannin yhdistyneen kuningaskunnan ja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan, Slovakian tasavallan välillä Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin tehdyn liittymissopimuksen voimaantulosta. Ateenassa 16 päivänä huhtikuuta 2003(1) allekirjoitettu liittymissopimus tulee sen 2 artiklan 2 kohdan mukaisesti voimaan 1 päivänä toukokuuta 2004, kun kaikki ratifioimiskirjat on talletettu. (1) EUVL L 236, 23.9.2003, s. 17.
Neuvoston päätelmät, annettu 17. joulukuuta 2003, yhteisen maatalouspolitiikan tiedotuspolitiikasta



Virallinen lehti nro C 034 , 07/02/2004 s. 0001 - 0001



Neuvoston päätelmät, annettu 17. joulukuuta 2003, yhteisen maatalouspolitiikan tiedotuspolitiikasta (2004/C 34/01) Katsottuaan, että: (1) asetus (EY) N:o 814/2000 muodostaa asianmukaiset oikeudelliset puitteet yhteisen maatalouspolitiikan tiedotustehtävien toteuttamiselle; (2) kolmen vuoden aikana saadut kokemukset rahoitettujen ja yhteisrahoitettujen toimien laadun osalta ovat yleisesti myönteisiä ja myöhemmin tehtävän toteutettujen toimenpiteiden vaikutusten arvioinnin avulla voidaan selvittää toteutetun politiikan todellinen merkitys; (3) kokemus osoittaa, että tässä vaiheessa ei ole syytä muuttaa tiedotuspolitiikan kahta pilaria eli kolmansien osapuolten ehdottamia EMOTR:n yhteisrahoitettavia toimia ja komission aloitteesta toteutettavia, sataprosenttisesti EMOTR:n rahoittamia toimia; (4) käytettävissä olevia varoja ei ole hyödynnetty kokonaisuudessaan ja hallinnon monimutkaistumisesta johtuvat ongelmat ja toimien liian rajoitettu soveltamisala on ilmoitettu pääasiallisiksi syiksi kyseiseen talousarvion määrärahojen vajaakäyttöön; (5) toimia erilaisten edunsaajajärjestöjen paremman keskinäisen tasapainon varmistamiseksi on jatkettava; (6) komission ja jäsenvaltioiden välistä tiedotuspolitiikkaa koskevaa vuoropuhelua on tehostettava; (7) komission olisi pikaisesti toteutettava arviointi sellaisten toimenpiteiden määrittämiseksi, joilla voidaan tarvittaessa parantaa järjestelmän kustannustehokkuutta. NEUVOSTO ON SOPINUT, ETTÄ - jäsenvaltiot toimittavat erityisesti hallinnon yksinkertaistamiseen liittyviä ehdotuksia, jotta käytettävissä olevia varoja saataisiin hyödynnettyä tehokkaammin; - komissiota olisi pyydettävä tekemään ehdotus asetuksen (EY) N:o 814/2000 mukauttamisesta, jotta yhteisen maatalouspolitiikan tiedotuspolitiikan kehittämistoimet tehostuisivat ja erityisesti jotta komission aloitteesta ja komission puolesta voitaisiin säätää teknisestä avusta komission talousarviosta rahoitettujen tukien hallintaa varten; - komission rahoittamien toimien avulla tuet olisi voitava kohdentaa paremmin ja tiedotuspolitiikan yleistä kustannustehokkuutta olisi voitava parantaa.
Siirtotyöläisten sosiaaliturvan neuvoa-antava komitea

22.9.2004

—

Nimetty

Varajäsen

Työnantajat

Tšekin tasavalta

Vladimira DRBALOVÁ

Confederation of Industry of the Czech Republic
—

Ruandan kansainvälisen rikostuomioistuimen perussääntö, 1994 (International Criminal Tribunal for the Prosecution of Persons Responsible for Genocide and Other Serious Violations of International Humanitarian Law Committed in the Territory of Rwanda and Rwandan Citizens Responsible for Genocide and Other Such Violations Committed in the Territory of Neighbouring States between 1 January and 31 December 1994)
ii)

Ihmiskauppa on henkilöihin kohdistuva vakava rikos, jota on käsiteltävä selkeänä lainvalvontaprioriteettina. Ihmiskaupasta, joka järjestäytyneelle rikollisuudelle on alhaisen riskin ja korkean tuoton yritys, on tehtävä korkean riskin ja alhaisen tuoton yritys. Lainvalvontaviranomaisten on hyödynnettävä kaikki käytettävissä olevat voimavarat pannakseen täytäntöön ihmiskauppaa koskevan kiellon, estääkseen kaiken taloudellisen hyödyn saamisen siitä ja, jos taloudellista hyötyä on saatu, takavarikoidakseen ja tuomitakseen menetetyksi kyseisen omaisuuden. Ihmiskauppaa koskevaa tutkintaa olisi pidettävä yhtä tärkeänä kuin muiden järjestäytyneen rikollisuuden muotojen tutkintaa, ja siinä olisi käytettävä erikoistuneita rikostutkintamenetelmiä ja hajautusstrategioita.
—

Henkilötarkastusten poistaminen sisärajoilla a) Ehdotus SIS II ‐järjestelmää koskevista säädöksistä (2005) b) Arvioidaan, miten muut kuin SIS II ‐järjestelmää koskevat säädökset on pantu täytäntöön uusissa jäsenvaltioissa (2006) c) Arvioidaan, miten SIS II -järjestelmää koskevat säädökset on pantu täytäntöön uusissa jäsenvaltioissa (sen jälkeen kun SIS II on toiminnassa — 2007) d) Hyväksytään neuvoston päätös tarkastusten poistamisesta uusien jäsenvaltioiden vastaisilla ja välisillä rajoilla, kun kaikki Schengenin säännöstön soveltamista koskevat vaatimukset on täytetty ja kun Schengenin tietojärjestelmä (SIS II) on toiminnassa (2007) e) Ehdotus olemassa olevan Schengen-arviointimekanismin täydentämiseksi valvontamekanismilla (2007)
Työturvallisuuden ja työterveyden neuvoa-antava komitea

31.12.2006

Richard CHURCH

Eronnut

Varajäsen

Hallitus

Yhdistynyt kuningaskunta

Amy SADRO

Better Regulation and International Branch Health and Safety Executive
2.

TOTEAA, että — lentoliikenne on erittäin tärkeää Euroopan taloudelle sekä kansainväliselle kaupalle ja yhteistyölle ja että ilmailuala voi merkittävästi vaikuttaa Euroopan talouden kilpailukyvyn parantamiseen Lissabonin toimintaohjelman mukaisesti; — EU:n yrityksiä ja käyttäjiä hyödyttävien yhteisön ilmailun sisämarkkinoiden saavutuksista on ollut huomattavaa etua kuluttajille ja niiden avulla toimijoille on luotu merkittäviä mahdollisuuksia, ja tätä voidaan hyödyntää yhteisön ilmailusuhteissa kolmansiin maihin sekä hyödyllisenä viitekehyksenä kolmansille maille; — neuvotteluissa uusista ilmailualan sopimuksista kolmansien maiden kanssa tai niiden muuttamisesta on pyrittävä molempia osapuolia hyödyttävään lopputulokseen; — jäsenvaltioiden kolmansien maiden kanssa sopimien kahdenvälisten ilmailualan järjestelyjen tasoerot voivat käytännössä johtaa siihen, että yhteisön lentoliikenteen harjoittajilla ei ole tasapuolisia mahdollisuuksia joillakin kansainvälisillä markkinoilla; — yritysten ja kuluttajien sidosryhmillä, erityisesti Euroopan lentoliikenteen harjoittajilla, on tärkeä asema yhteisön ulkoisen ilmailupolitiikan kehittämisessä;
5.

Näistä järjestelyistä sovitaan perustamissopimuksen sekä sen soveltamiseksi annettujen säännösten mukaisesti, ja niissä on noudatettava jäljempänä mainittuja ehtoja. Pyynnön esittävä jäsenvaltio maksaa välittömät tai välilliset kustannukset, joita unionin toimielimille ja elimille aiheutuu näiden hallinnollisten järjestelyjen toteuttamisesta. a) Euroopan parlamentin ja neuvoston yhteispäätöksellä antamien säädösten julkisuus Jäsenvaltion hallitus voi lähettää Euroopan parlamentille ja neuvostolle virallisen käännöksen yhteispäätösmenettelyssä hyväksytyistä säädöksistä jollakin 1 kohdassa tarkoitetuista kielistä. Neuvosto arkistoi käännöksen ja toimittaa pyynnöstä siitä kopion. Neuvosto huolehtii näiden käännösten julkaisemisesta Internet-sivuillaan. Molemmissa tapauksissa kiinnitetään huomiota siihen, ettei tällaisilla käännöksillä ole oikeudellista merkitystä. b) Puheenvuorot neuvoston tai mahdollisesti muiden unionin toimielinten tai elinten istunnoissa Jäsenvaltion hallitus voi tarvittaessa pyytää neuvostolta ja mahdollisesti muilta toimielimiltä tai elimiltä (Euroopan parlamentti tai alueiden komitea), että toimielimen tai elimen jäsen saisi käyttää 1 kohdassa tarkoitettua kieltä istunnossa pidettävässä puheenvuorossa (passiivinen tulkkaus). Neuvoston osalta pyyntöön periaatteessa suostutaan edellyttäen, että se esitetään kohtuullisen hyvissä ajoin ennen istuntoa ja että käytettävissä on tarvittava henkilöstö ja laitteisto. c) Unionin toimielimille ja elimille osoitetut kirjeet Jäsenvaltiot voivat antaa säädöksen, jonka mukaan niiden kansalaisen halutessa osoittaa unionin toimielimelle tai elimelle viestin 1 kohdassa tarkoitetulla kielellä hän osoittaa viestinsä kyseisen jäsenvaltion hallituksen nimeämälle elimelle. Tämä elin toimittaa unionin toimielimelle tai elimelle viestin sekä sen käännöksen jäsenvaltion sillä kielellä, jota tarkoitetaan neuvoston asetuksessa N:o 1/1958. Samaa menettelyä sovelletaan soveltuvin osin unionin toimielimen tai elimen antamaan vastaukseen. Kun unionin toimielinten tai elinten antamalle vastaukselle on tietty määräaika, tämä alkaa kulua siitä päivästä, jona unionin toimielin tai elin on vastaanottanut jäsenvaltiolta käännöksen jollakin neuvoston asetuksessa N:o 1/1958 tarkoitetulla kielellä. Määräaika lakkaa kulumasta sinä päivänä, jona unionin toimielin tai elin lähettää vastauksensa tällä kielellä jäsenvaltion toimivaltaiselle elimelle. Neuvosto kehottaa muita toimielimiä sopimaan hallinnollisista järjestelyistä tältä pohjalta.